bluuebunny/crossref_metadata_2025 huggingface dataset:
Computational study of wave propagation in materials with microstructure effect
Authors: Παπαχαραλαμπόπουλος Αλέξιος
Published: August 2021

Fractures are common at human bones. So, a callus is formed and the procedureof osteogenesis is initiated. Medical doctors need to have a tool that allowsthem to evaluate the healing procedure without taking X-ray photos every week.Such a variety of tools can be provided by non-destructive inspection techniques.But rst, one has to create a model for predicting phenomena such as size-eectsand in particular dispersive acoustic waves propagation.Before this thesis, there has been made an attempt by (Vavva, 2009), topredict modal wave propagation with Mindlin's Form-II. Herein, for the rsttime there are presented dynamic solutions of this theory.To begin with, the bone is considered to be a dampless homogeneous (ortho)isotropic composite material, with interstitial tissue being the matrix andthe osteons being the bres. So, Mindlin's theory can be applied in this case.Next, a fundamental solution is obtained for Mindlin's Form-II of his gradientelasticity theory. In conjunction to an existing integral representation, there canbe obtained solutions using the Boundary Element Method. With the help of aconsidered Representative Volume Element, simulations have been conducted andresults are presented for the cases of P, S and Rayleigh waves, as well as guidedwaves in plates. The dispersion diagrams as given by Wigner-Ville representationsare compared to the theoretical ones. What is more, the validity and accuracy ofthe BEM code have been checked using analytical solutions of one-dimensionalproblems.Furthermore, relaxation functions from viscoelastic theories are consideredand are taken into account using the correspondence principle. So, both viscoelasticand gradient-visco-elastic models have been considered and the resultsof various cases (P, S, Rayleigh and Lamb waves) have been compared to theabove.Finally, since the present thesis has to do with information extracted fromdispersive wave propagation, some studies have been made and measures havebeen proposed for velocities and dispersion.All in all, this has been a work dealing with the fact that micro-structureaects the macro-behavior of a material concerning waves propagation and, inthe framework of Mindlin's Form-II, there have been extracted several conclusionsconcerning bone-like materials.
Τεχνικές βέλτιστης διαχείρισης πόρων σε ασύρματα δίκτυα επόμενης γενιάς για διασφάλιση ποιότητας υπηρεσίας
Authors: Χαρίλας Δημήτριος
Published: August 2021

Η παρούσα διδακτορική διατριβή εστιάζεται στη διαχείριση πόρων των δικτύων επόμενης γενιάς (NGN) ώστε να προσφέρεται πάντα στους χρήστες η βέλτιστη ποιότητα υπηρεσίας. Τα μελλοντικά δίκτυα θα συνίστανται από ένα ετερογενές περιβάλλον δικτύων, όπου ο χρήστης θα μπορεί να συνδεθεί σε περισσότερες από μία διεπαφές. Για το λόγο αυτό είναι ιδιαίτερα σημαντική η ανάπτυξη μηχανισμών που θα επιλέγουν το βέλτιστο δίκτυο μέσα από μια σειρά κριτηρίων, τα οποία μπορούν να καλύπτουν τα χαρακτηριστικά του δικτύου, τις προτιμήσεις του χρήστη ή ακόμη και τα τεχνικά χαρακτηριστικά της τερματικής συσκευής. Το πρώτο μέρος της διδακτορικής διατριβής εστιάζει στο ιδιαίτερα σημαντικό πρόβλημα της επιλογής του δικτύου (network selection) που είναι ικανό να προσφέρει την υψηλότερη Ποιότητα Υπηρεσίας στο χρήστη, μέσα σε περιβάλλον ετερογενών δικτύων. Αρχικά συζητούνται μερικές από τις πιο διαδεδομένες προσεγγίσεις, ενώ στη συνέχεια προτείνονται νέα μοντέλα επιλογής δικτύου βασιζόμενες σε μεθόδους πολυκριτηριακών αποφάσεων και εξετάζεται η αποτελεσματικότητά τους.Από την άλλη πλευρά, οι νέες τάσεις υποδεικνύουν ότι οι χρήστες θα μπορούν να συνεργάζονται μεταξύ τους και να ανταλλάσσουν πόρους δυναμικά. Μέσω της θεωρίας παιγνίων (game theory) μπορούν να υλοποιηθούν πλαίσια συνεργασίας, όπου οι χρήστες σχηματίζουν ένα είδος κοινωνικής ομάδας. Στο δεύτερο μέρος της διδακτορικής διατριβής γίνεται αρχικά μια παρουσίαση των βασικών εννοιών της θεωρίας παιγνίων και μερικών εφαρμογών της σε τηλεπικοινωνιακά προβλήματα. Στη συνέχεια πραγματοποιείται εφαρμογή της θεωρίας παιγνίων σε προβλήματα κατανομής πόρων, με στόχο την αποφυγή συμφόρησης, την ελαχιστοποίηση του κόστους ή την παροχή κινήτρων για συνεργασία.Τέλος, το τρίτο μέρος της διδακτορικής διατριβής εστιάζει στη χρησιμοποίηση συστημάτων ασαφούς λογικής (fuzzy inference systems) για επίλυση προβλημάτων κατανομής ισχύος και πρόβλεψης ποιότητας υπηρεσιών. Στόχος είναι η ελαχιστοποίηση της συνολικά καταναλισκόμενης ισχύος με ταυτόχρονη διατήρηση της πιθανότητας αποκοπής (outage probability) σε αποδεκτά επίπεδα. Προτείνονται ασαφή συστήματα για δορυφορικά δίκτυα, για συστήματα LMDS καθώς και γενικότερα για συστήματα CDMA. Η διδακτορική διατριβή ολοκληρώνεται με την εφαρμογή των συστημάτων ασαφούς λογικής σε μετρήσεις αληθινών δικτύων, με σκοπό την κατασκευή συστημάτων πρόβλεψης.
Επίδραση των ακτινοβολιών στην γήρανση των οστών
Authors: Κολοβού Παναγιώτα
Published: August 2021

Η μελέτη των παθήσεων των οστών και η θεραπεία τους σχετίζονται άμεσα με τη χρήση των ιοντιζούσων ακτινοβολιών. Eίναι γνωστό ότι η ακτινοθεραπεία, μόνη ή σε συνδυασμό με την χημειοθεραπεία, εφαρμόζεται συχνά για την αντιμετώπιση του καρκίνου των οστών. Συχνά μάλιστα, είναι η μόνη επιλογή επειδή οι όγκοι πιθανόν να μην επιδέχονται χειρουργική επέμβαση. Κατά την διάρκεια όμως της ακτινοθεραπείας παράλληλα με τα καρκινικά κύτταρα ακτινοβολούνται και τα υγιή. Επιβάλλεται επομένως η μελέτη της επίδρασης των ακτινοβολιών στα οστά σε μοριακό επίπεδο, ώστε να ανευρεθεί τρόπος μείωσης της δόσης ακτινοβολίας, χωρίς όμως να μειωθεί το καταστρεπτικό αποτέλεσμα ως προς τα καρκινικά κύτταρα.Οι μέθοδοι, FT-IR και σύγχροτρον-μικρο-FT-IR υπέρυθρης φασματοσκοπίας σε συνδυασμό με την ανάλυση SEM (Scaning Electron Microscospy), εφαρμόστηκαν για την μελέτη της επίδραση των ιοντιζουσών ακτινοβολιών στη μοριακή δομή και την μορφολογία των οστών.Η μελέτη περιλαμβάνει δείγματα από την κεφαλή του μηριαίου οστού, ενηλίκων ασθενών ηλικίας 20 έως 84 ετών, οι οποίοι δεν έπασχε από μεταβολική νόσο (π.χ. οστεοπενία, οστεοπόρωση) ή καρκίνο των οστών, κατόπιν ιστολογικής εξετάσεως με χρώση κατά Goldam Trichrome. Το πάχος των δειγμάτων ήταν 5 μm για την φασματοσκοπική μελέτη και 2mm για την ανάλυση SEM. Προκειμένου να μη χαθούν χρήσιμες πληροφορίες τα δείγματα δεν εγκιβωτίστησαν σε στερεωτικό υλικό. Παρατηρήθηκε από τα μικρο-υπέρυθρα φάσματα ότι η μεταβολή των ταινιών του φάσματος ήταν συνάρτηση της δόσης της ακτινοβολίας έως 60 Gy, ενώ για μεγαλύτερες δόσεις το αποτέλεσμα δεν ακολουθούσε αναλογική πορεία. Οι βλάβες που παρατηρήθηκαν αποδόθηκαν τόσο στην άμεση όσο και στην έμμεση επίδραση των ακτινοβολιών. Από την μετατόπιση της ταινίας στα 3569 cm-1 προς μικρότερους κυματαριθμούς κατά 12 cm-1, επιβεβαιώνεται ο ρόλος των ελευθέρων ριζών στις αντιδράσεις με τα οργανικά και ανόργανα συστατικά του οστού. Η εμφάνιση νέων ταινιών οδηγεί στο συμπέρασμα της μεταβολής της τεταρτοταγούς και πρωτοταγούς δομής του κολλαγόνου και των πρωτεϊνών. Μετά την απομάκρυνση της οργανικής φάσης με DMSO διαπιστώθηκε ότι η οργανική φάση των οστών λειτουργεί ως ραδιοευαισθητοποιητής. Τα μικρο-FT-IR φάσματα των οστών παρέχουν πληροφορίες σε τοπικό επίπεδο και επομένως τα συμπεράσματα είναι περισσότερο αποδεκτά. Η σύγκριση των υπέρυθρων φασμάτων μεταξύ αφαλατωμένων οστών με EDTA και ακτινοβολημένων ανέδειξε ότι η μείωση εντάσεων των ταινιών στην περιοχή του φάσματος 1200 - 900 cm–1, όπου απορροφούν οι φωσφορικές ομάδες του υδροξυαπατίτη είναι ανάλογη. Το ηλεκτρονικό μικροσκόπιο (SEM) ανέδειξε ότι οι βλάβες διαφέρουν. Αυτό ήταν αναμενόμενο δεδομένου ότι η ακτινοβόληση προκαλεί βλάβες τόσο στην ανόργανη, όσο και στην οργανική φάση του οστού.
Οι επαγγελματίες της θεολογικής σκέψης
Authors: Αρκάδας Δημήτριος
Published: August 2021

Η παρούσα διδακτορική διατριβή, εξετάζοντας την ιστορία των πανεπιστημιακών θεολόγων της Θεολογικής Σχολής Αθηνών κατά τη διάρκεια του τελευταίου αιώνα μέσα από την θεωρία του πεδίου του Πιέρ Μπουρντιέ, προσπαθεί να απαντήσει σε ερωτήματα, τα οποία αναφέρονται στην πολιτισμική και συνεπώς στην θεολογική, ιδεολογική, πολιτική και οικονομική θέση των ακαδημαϊκών θεολόγων, έτσι όπως εμφανίζεται μέσα από τις σχέσεις εξουσίας, παραγωγής αγαθών και ιδεολογίας της ελληνικής κοινωνίας.Με άλλα λόγια, ανασυγκροτεί πτυχές του επαγγελματικού πεδίου των πανεπιστημιακών θεολόγων, οι οποίες αφορούν την κοινωνική θέση τους σε αναφορά με τον πανεπιστημιακό και εκκλησιαστικό χώρο, τις μορφές εξουσίας οι οποίες ρυθμίζουν την συμβολική και ιεραρχική μορφή του πεδίου τους, την εξειδικευμένη γνώση την οποί παράγουν, καθώς και την ιδεολογική και πολιτική διάσταση του επαγγελματικού ήθους τους.Ο τίτλος επαγγελματίες της θεολογικής σκέψης που κατέχουν, υποδεικνύει μια ομάδα ανθρώπων, υψηλά εξειδικευμένων, με ξεχωριστό ήθος, διαθέτοντες δεξιότητες και ικανότητες, οι οποίοι κατέχουν έντονα δυναμική θέση στην σύνθεση και αναπαραγωγή μιας κοινωνίας.
Η χρήση και εικονογράφηση του μεσοβυζαντινού νάρθηκα
Authors: Φωτεινάκης Σπυρίδων
Published: August 2021

Στόχος της παρούσας μελέτης είναι να εξετάσει τις χρήσεις του μεσοβυζαντινού μοναστικού και μη νάρθηκα, έτσι όπως αυτές προκύπτουν μέσα από τις γραπτές πηγές και τα ανασκαφικά ευρήματα του χώρου. Παράλληλα εξετάζει το βαθμό εξάρτησης της εικονογράφησης του μεσοβυζαντινού μοναστικού και μη νάρθηκα από τις ακολουθίες και τελετές που πραγματοποιούνται μέσα στο χώρο αυτό. Βασίζεται από τη μία πλευρά στη διεξοδική μελέτη των λειτουργικών κειμένων και των βίων αγίων της μεσοβυζαντινής περιόδου, που καθορίζουν τις χρήσεις του μεσοβυζαντινού νάρθηκα και από την άλλη στην εξέταση της σύνδεσης των χρήσεων αυτών με τα εικονογραφικά θέματα που διακοσμούν τους νάρθηκες εξήντα επτά ναών της μεσοβυζαντινής περιόδου. Συμπεραίνει πως η εικονογράφηση του μεσοβυζαντινού νάρθηκα μοναστικού και μη επηρεάζεται σε μεγάλο βαθμό από τις ακολουθίες που τελούνται μέσα στο νάρθηκα. Μάλιστα για την εικονογράφηση του μοναστικού νάρθηκα η εξάρτηση αυτή είναι μεγαλύτερη, εφόσον οι ακολουθίες των μοναχικών σχημάτων δικαιολογούν την παρουσία μέσα στο μοναστικό νάρθηκα μοναχών, όπως και οσίων αλλά και οσιομαρτύρων γυναικών, παρουσία η οποία δεν δικαιολογείται λειτουργικά μέσα στο μη μοναστικό νάρθηκα. Τα περισσότερα από τα εικονογραφικά θέματα που κοσμούν μοναστικό και μη νάρθηκα συνδέονται με περισσότερες από μία ακολουθίες που τελούνται μέσα στο νάρθηκα, γεγονός που τους προσδίδει πολλαπλές αναγνώσεις και ερμηνείες. Το ίδιο ισχύει και για τις περισσότερες από τις αγίες μορφές. Η ακολουθία των τυπικών, ο διακλυσμός και οι ακολουθίες των μοναχικών σχημάτων συνδέουν στενά λειτουργικά και εικονογραφικά το χώρο του νάρθηκα με αυτόν του μεσοβυζαντινού Βήματος, και για το λόγο αυτό εικονογραφικά θέματα του ανατολικού τοίχου και της κεντρικής καμάρας του νάρθηκα επιλέγονται για τη διακόσμηση του μεσοβυζαντινού τέμπλου και του Βήματος.
Στάσεις και συμπεριφορές καταναλωτών στην Ελλάδα
Authors: Ζαΐρης Αντώνιος
Published: August 2021

Στόχος της διατριβής : η μελέτη της αγοράς των υπερμάρκετ,των σουπερμάρκετ και των καταστημάτων ευκολίας και ειδικότερα των αγοραστικών συνηθειών και αγοραστικών προτύπων των καταναλωτών αυτών των καταστημάτων.Για πρώτη φορά μελετώνται συστηματικά τα καταστήματα ευκολίας,προσδιορίζοντας την εικόνα που έχουν διαμορφώσει οι καταναλωτές καθώς και το βαθμό ικανοποίησης που αντλούν από τις παρεχόμενες από αυτά υπηρεσίες.Eρευνητική μεθοδολογία ποιοτικής έρευνας : Στη ποιοτική έρευνα καταγράφηκαν,μέσω προσωπικών συνεντεύξεων, οι απόψεις και οι εμπειρίες 21 Διευθυντικών Στελεχών Αλυσίδων Σουπερμάρκετ και καταστημάτων ευκολίας σχετικά με την πορεία, τις προοπτικές και το μέλλον τους.Οι ερευνητικές υποθέσεις που ετέθησαν ήταν η συχνή επισκεψιμότητα που οφείλεται στην εξυπηρέτηση μικρού όγκου αγορών,στην εγγύτητα,στην εξοικονόμηση χρόνου και στην ποιότητα εξυπηρέτησης.Επίσης η πρόσβαση σε μια βασική ποικιλία ειδών , η ικανοποίηση από το εσωτερικό περιβάλλον του καταστήματος και τα προιόντα χαμηλών τιμών σε συνδυασμό με ειδικά πακέτα προσφορών που υπάρχουν στα καταστήματα ευκολίας.Ερευνητική μεθοδολογία ποσοτικής έρευνας: Στη ποσοτική έρευνα έγινε ακριβής καταγραφή των παραγόντων εκείνων που διαμορφώνουν τη συμπεριφορά των καταναλωτών απέναντι στα καταστήματα ευκολίας. Εγινε χρήση ειδικά διαμορφωμένου ερωτηματολογίου,με ερωτήσεις πολλαπλής επιλογής 4 διαφορετικών ενοτήτων, που στηρίχθηκε σε σχετική με το ερευνητικό αντικείμενο βιβλιογραφία.Η δειγματοληψία έγινε με τυχαίο τρόπο,χρησιμοποιώντας βήμα ανά 5 εξερχόμενους πελάτες από διαφορετικού τύπου και μεγέθους καταστήματα τροφίμων.Τα έγκυρα ερωτηματολόγια ήταν 304 και συμπληρώθηκαν σε Αθήνα,Πειραιά,Θεσσαλονίκη και Πάτρα. Αποτελέσματα-Συμπεράσματα Διατριβής: Επαλήθευση όλων των ερευνητικών υποθέσεων εκτός της υπόθεσης, που αφορούσε την ικανοποίηση των καταναλωτών από τον περιβάλλοντα χώρο των καταστημάτων ευκολίας ,όπου και απορρίφθηκε.Τα βασικά κριτήρια προτίμησης των καταστημάτων ευκολίας είναι η παροχή προσωποποιημένων υπηρεσιών και οικονομικών προιόντων καθώς επίσης η εξοικονόμηση χρόνου και η εγγύτητα.Αναγκαιότητα διορθωτικών δράσεων στα καταστήματα ευκολίας π.χ. βελτίωση συνολικών προσφερόμενων υπηρεσιών,σωστή κατανομή προσωπικού, εκπαίδευση στις νέες τεχνολογίες, στρατηγικές καθορισμού τιμών πώλησης και τρόπων προώθησης
Nonlinear system modeling and identification of an onshore oscillating water column - wave energy converter, using Volterra series and Hilbert-Huang transform
Authors: Γκίκας Γεώργιος
Published: August 2021

Ο κύριος στόχος της Δ.Δ. είναι να αναπτυχθεί ένα συστημικό μοντέλοκατάλληλο να περιγράψει την λειτουργία της συσκευής κυματικήςενέργειας με ταλαντευόμενη στήλη ύδατος, επικεντρώνοντας τοενδιαφέρον στην μεταβολή της δυναμικής πίεσης μέσα στο κλωβό τηςσυσκευής.Η μεθοδολογία που αναπτύχθηκε περιλαμβάνει την χρησιμοποίησησειρών Volterra και μετασχηματισμού Hilbert-Huang με βάση τα οποίακατασκευάστηκε ακριβές και εύρωστο συστημικό μοντέλο για το μη-γραμμικο μέρος του συστήματος.Τα αποτελέσματα κρίνονται ως άκρως ικανοποιητικά και η μεθοδολογίαπου αναπτύχθηκε εκτός του υπολογιστικού κόστους που εξοικονομείμπορεί να εφαρμοστεί ακόμα σε μια πλειάδα μη-γραμμικών δυναμικώνσυστημάτων.
Η διάδραση του περιβάλλοντος και των κοινωνικών δομών
Authors: Λαμπρόπουλος Σωτήριος
Published: August 2021

[…] Σκοπός της διατριβής είναι η μελέτη και ανάλυση του συνόλου των περιβαλλοντικών δεδομένων του νομού Ηλείας κατά την Ύστερη Εποχή του Χαλκού (1.580-1.050 π.Χ.), στο βαθμό που δύναται να ανιχνευτούν στοιχεία περιβαλλοντικής αξίας¹ και να εξαχθούν πορίσματα, τα οποία σχετίζονται με την ανασύσταση του παλαιοπεριβάλλοντος και τη σχέση διάδρασης με τις κοινωνικοπολιτικές και πολιτισμικές δομές.² Ως βασικός άξονας του πονήματος ορίζεται η επισταμένη σπουδή των υλικών τεκμηρίων του συνόλου της ανθρώπινης δραστηριότητας, της αλληλεπίδρασης των μορφολογικών δεδομένων του φυσικού περιβάλλοντος σε συνάρτηση με την κοινωνική διάρθρωση, στο πλαίσιο της πολιτισμικής οντότητας των μυκηναϊκών χρόνων σε καθορισμένη περιοχή έρευνας. Τα συστατικά μετασχηματισμού που ανιχνεύονται στον ηλειακό χώρο, αναλύονται και διερευνώνται με στόχο την ανίχνευση του βαθμού ουσιαστικής σχέσεως ανθρώπου και περιβαλλοντικού «γέγοναι». Μέσα από αυτή την διεπιστημονική ερμηνευτική γίνεται προσπάθεια επισκόπησης των τυχόν υπαρχόντων περιβαλλοντικών κριτηρίων, τα οποία εντοπίζονται, μελετώνται, συνθέτοντας το πλαίσιο επιλογών του ανθρώπου κατά την Ύστερη Εποχή του Χαλκού. […]
Η Σαμοθράκη και η νεότερη νεολιθική στο ΒΑ Αιγαίο
Authors: Μάτσας Δημήτριος
Published: August 2021

Το πρώτο κεφάλαιο αφορά τη Σαμοθράκη (γεωλογία, γεωμορφολογία, αγροτικό τοπίο, ιστορία της αρχαιολογικής έρευνας και μια αναφορά στην πρωτοϊστορία του νησιού). Το δεύτερο κεφάλαιο περιλαμβάνει μια εισαγωγή στη νησιώτικη αρχαιολογία του ΒΑ Αιγαίου και στοιχεία για τα νησιά Ίμβρος, Τένεδος, Λήμνος, Άγιος Ευστράτιος και Θάσος. Το τρίτο και τέταρτο κεφάλαια αποτελούν μια επισκόπηση των δεδομένων της Νεολιθικής στην ελληνική Θράκη και ανατολική Μακεδονία (3ο) και τουρκική Θράκη και ΒΔ Μικρά Ασία (4ο). Το πέμπτο κεφάλαιο αναφέρεται στην ανασκαφή στη θέση Μικρό Βουνί (προανασκαφική έρευνα και ανασκαφική προσέγγιση, αποκατάσταση της οικιστικής ακολουθίας). Το έκτο κεφάλαιο περιέχει τα δεδομένα της απόλυτης χρονολόγησης στο Μικρό Βουνί (αρχή Πρώιμης Εποχής Χαλκού – Νεώτερη Νεολιθική ακολουθία 14C-χρονολογήσεων), μια επισκόπηση των 14C-δεδομένων στο βορειοανατολικό Αιγαίο και στην ευρύτερη περιοχή και σύνοψη των χρονολογικών συσχετισμών με βάση τις βαθμονομημένες ηλικίες. Το έβδομο κεφάλαιο αναφέρεται στην κεραμική και τη σχετική χρονολόγηση (μεθοδολογία καταγραφής, κατηγορίες κεραμικής, σχήματα, διακόσμηση, κατάλογος). Ακολουθεί το όγδοο κεφάλαιο με τη σύνοψη και τα συμπεράσματα.
Η μονοκαλλιέργεια της ελιάς και το εμπόριο του λαδιού στην Κέρκυρα κατά τον 18ο αιώνα
Authors: Μέκκας Κωνσταντίνος
Published: August 2021

Η μελέτη της καλλιέργειας της ελιάς και του εμπορίου λαδιού στην Κέρκυρα κατά τον 18ο αιώνα αποτελεί ένα αντικείμενο λίγο ερευνημένο. Η επικέντρωση της παρούσας εργασίας ειδικά στον 18ο αιώνα οφείλεται στο γεγονός ότι, κατά την περίοδο αυτή, η καλλιέργεια της ελιάς στην Κέρκυρα εξελίχθηκε, εξαιτίας μιας σειράς παραμέτρων, σε εντατική καλλιέργεια, με αποτέλεσμα τη μεγάλη αύξηση του αριθμού των ελαιόδενδρων και συνεπακόλουθα της παραγωγής λαδιού, χωρίς όμως να προκύψει για το νησί κάποια ιδιαίτερη οικονομική ευμάρεια και κοινωνική ανάπτυξη. Εξετάζοντας ιστορικά το θέμα οι πρώτες διάσπαρτες πληροφορίες, που όμως φανερώνουν τη σπουδαιότητα του ελαιόλαδου της Απουλίας και σε μικρότερο βαθμό του Λεβάντε¹ αφενός στις διατροφικές συνήθειες των Βενετών² και αφετέρου στη χρησιμοποίησή του στη σαπωνοποιία της Βενετίας,³ ανάγονται στον 14ο αιώνα. Μόνο όμως από τον 16ο αιώνα οι πληροφορίες που έχουμε για το ρόλο του εμπορίου του ελαιόλαδου στη βενετική οικονομία γίνονται περισσότερες και πιο συγκεκριμένες, καθώς προέρχονται πλέον κυρίως από το Κρατικό Αρχείο της Βενετίας αλλά και αναφορές των γάλλων προξένων σε διάφορες πόλεις της Ιταλίας.⁴ Από τη διερεύνηση των πηγών αυτών προέκυψε επίσης ότι κατά τον 17ο και 18ο αιώνα το ελαιόλαδο υπήρξε το προϊόν, που συνέδεσε περισσότερο από ο,τιδήποτε άλλο την οικονομία της Βενετίας με την αγροτική παραγωγή της Κέρκυρας. […]
An interactional perspective on the second language investigation
Authors: Νεράντζη Μυρτώ
Published: August 2021

Βασικό ζητούμενο της παρούσας έρευνας είναι η λεπτομερειακή περιγραφή και ανάλυση της συνομιλιακής ικανότητας Ποντίων μεταναστριών/τών από την πρώην Σοβιετική Ένωση, που δεν έχουν παρακολουθήσει μαθήματα νεοελληνικής ως δεύτερης γλώσσας. Τα ηχογραφημένα δεδομένα συλλέχθηκαν σε συνθήκες ημι-δομημένης/αδόμητης συνέντευξης και απομαγνητοφωνήθηκαν επιλεκτικά. Το θεωρητικό πλαίσιο αποτελείται από τη συνδυαστική αξιοποίηση της Ανάλυσης της Συνομιλίας (Sacks, Schegloff & Jefferson 1974) και της Ανάλυσης της Κατηγοριοποίησης των Μελών (Sacks 1992a, 1992b), εντός της Εθνομεθοδολογικής μελέτης του λόγου στη διάδραση (Garfinkel 1967). Η ημική εθνομεθοδολογική προσέγγιση εμπλουτίζεται με τη θεωρία της Συγκειμενοποίησης (Gumperz 1982, 1992), η οποία εντοπίζει συμβατικοποιημένους ενδείκτες επικοινωνιακού νοήματος, καθώς και με τη θεωρία του Προσώπου (Brown & Levinson 1987), σε αντιστοίχηση με την έννοια της ‘προτίμησης’ στην Ανάλυση της Συνομιλίας. Η συγκεκριμένη θεωρητική βάση επιτρέπει την ενδελεχή διερεύνηση της συνομιλιακής (και όχι απλά γλωσσικής) ικανότητας των μεταναστριών/τών εντός πραγματικών συνθηκών, και από τη σκοπιά των ίδιων των συνομιλητριών/τών – της ερευνήτριας/συνεντευξιάστριας συμπεριλαμβανομένης. Επομένως, ως μέτρα αξιολόγησης της ικανότητας των μη-φυσικών ομιλητριών/των καθορίζονται μόνον όσα προκύπτουν ως σημαντικά κατά τις συγκεκριμένες συνομιλίες, και όχι όσα a priori προτείνονται από τις κυρίαρχες γλωσσικές/γνωστικές θεωρίες απόκτησης δεύτερης/ξένης γλώσσας. Η ανάλυση των αποτελεσμάτων καταδεικνύει ότι τα γραμματικά λάθη στο λόγο των μεταναστριών/τών δεν εμποδίζουν εντέλει την επίτευξη μιας κοινής οπτικής (διυποκειμενικότητα) ανάμεσα στα συνομιλούντα μέλη, αλλά η ανεπαρκής γλωσσική ικανότητά τους είναι δυνατόν να επηρεάσει την εξέλιξη της συνομιλίας, προβάλλοντας και την κατηγοριοποίησή τους ως μη-φυσικών ομιλητριών/τών. Αντίστροφα, ορθές γραμματικά δομές συχνά πραγματώνουν ένα σύστημα εναλλαγής συνεισφορών στον λόγο, προτίμησης και διόρθωσης ασύμβατο με εκείνο της φυσικής ομιλήτριας/συνεντευξιάστριας, με αποτέλεσμα η τελευταία να καταφεύγει σε υπερβολική συνομιλιακή προσαρμογή η οποία, μοιραία, παρεμποδίζει την κοινωνικοποίησή των μεταναστριών/τών στις επικρατούσες νεοελληνικές συνομιλιακές νόρμες. Τα εν λόγω ευρήματα συνηγορούν υπέρ της αναγκαιότητας μιας ευρείας διαδραστικής προσέγγισης στη μελέτη της δεύτερης/ξένης γλώσσας, και της ελληνικής ειδικότερα, και προσφέρονται για αξιοποίηση στον (αποτελεσματικότερο) σχεδιασμό συναφών εκπαιδευτικών και κοινωνικών προγραμμάτων.
Τα εγκώμια στη λειτουργική μας παράδοση
Authors: Μπήλιου Αθανασία
Published: August 2021

Η εργασία που παρουσιάζεται αποτελεί φιλόδοξη προσπάθεια εξερεύνησης ενός από τα μεγαλειωδέστερα θαύματα της παγκόσμιας (λαϊκής) ποίησης, που οι προεκτάσεις της αγγίζουν την ψυχή ενός ολόκληρου λαού και αντανακλούν το κοσμοείδωλο της εποχής που αναφέρονται (Παλαιολόγεια περίοδος). Η ένταση και το βάθος του θέματος είναι τόσο τεράστια που οποιοσδήποτε ερευνητής αισθάνεται πολύ μικρός για την αποστολή του.Κάτω από αυτές τις συνθήκες θα ήθελα να εξομολογηθώ, ότι πρόθεση του πονήματος δεν είναι η εξάντληση ενός ανεξάντλητου θέματος, αλλά η αρχή μίας έρευνας που ίσως κρατήσει για πολύ χρόνο και απασχολήσει πολλούς συναδέλφους στο μέλλον. Σαν απαραίτητη και αδιαμφισβήτητη αφετηρία της έρευνας αυτής, αναδει- κνύονται αυτοδίκαια τα πλέον έγκυρα και πρωτότυπα αποτυπώματα του θέματος, τα χειρόγραφα, μάρτυρες του έργου και της εποχής της ανάπτυ- ξης του κύκλου των εγκωμίων. Είναι τα Αγιορείτικα χειρόγραφα που εντοπίσθηκαν στις αρχαιότερες και επικρατέστερες μονές με παράδοση στη μελέτη και πα¬ρα¬γωγή υμνογραφικού υλικού. Συνοψίζοντας τα ερευνητικά βήματα αξίζει να περιγραφεί αρχικά η υμνο¬γραφία της Παλαιολόγειας εποχής, οι γλωσσικές επιλογές των υμνογράφων σε συνδυασμό με τη μουσική έκφραση και να προσδιοριστεί το κοσμο¬είδωλο της εποχής που αντανακλάται στην ποίησή τους Στη συνέχεια ακολουθούν τα κεφάλαια που αφορούν τη δημιουργία, εξέλιξη και το περιεχόμενο των εγκωμίων. Εξετάζονται τα εγκώμια ως υμνογραφικό είδος και περιγράφεται η σύνδεσή τους με τον ’Αμωμο. Όσον αφορά το θέμα της πατρότητας και του χρόνου συγγραφής του επιταφίου θρήνου, έχουν διατυπωθεί απόψεις από πολλούς μελετητές. Το πλέον ενδιαφέρον ίσως εύρημα της παρουσιαζόμενης έρευνας είναι η ανάδειξη δύο ιστορικών προσώπων που διεκδικούν την πατρότητα του έργου και η αναφορά του ονόματός τους από δύο έγκυρες πηγές αναλύεται στο κεφάλαιο « Η Πατρότητα του Επιταφίου Θρήνου» Το πρώτο μέρος της εργασίας ξεδιπλώνει τις πηγές - πρότυπα των εγκωμίων με τις σχετικές τους αναδρομές για να ακολουθήσει η παραλλαγή των εγκωμίων κατά τη Παλαιολόγεια περίοδο, η χειρόγραφη και η έντυπη παράδοση με αναλυτικές λεπτομέρειες. Η μεταγραφή των Αγιορείτικων Χειρογράφων μία επίπονη και συστηματική προσπάθεια, σε συνδυασμό με την περιγραφή των κειμένων δικαιώνει τον μελετητή.Στη συνέχεια παραθέτουμε τα κεφάλαια που αφορούν την ανάλυση της μορφής και του περιεχομένου των μεγαλυναρίων. Οι εκφραστικοί τρόποι, η γλώσσα, το ύφος, η αναλυτική γλωσσική τους επεξεργασία αποτελούν πηγή για το πολιτισμικό-ιδεολογικό υπόβαθρο της εποχής, όπως χαρακτηριστικά ξεδιπλώνεται στα κεφάλαια που αφορούν τη θεολογία και το βιβλικό υπόβαθρο των εγκωμίων.Συνοψίζοντας λοιπόν τον επιστημονικό μας περίπατο, πρέπει να επισημάνουμε πως η παρούσα εργασία δεν είναι κάτι περισσότερο από την επιστημονική επεξεργασία και ανάλυση των πρώτων φωτογραφιών του γεγονότος. Αρκούμεθα στο πρώτο βήμα της έρευνας των συγκεκριμένων πηγών και όχι σε κάτι γενικότερο.
Μαθητές με ελαφρά και μέτρια νοητική υστέρηση στο μάθημα των θρησκευτικών στην πρωτοβάθμια εκπαίδευση και οι διδακτικές ενέργειες του δασκάλου
Authors: Εφραιμίδης Παύλος
Published: August 2021

Σκοπός της διατριβής ήταν να παρουσιαστούν βασικές παράμετροι που αφορούν στα παιδιά με ελαφρά ή μέτρια νοητική υστέρηση (μ.μ.ε./μ.ν.υ.) αλλά και της διδασκαλίας του μαθήματος των Θρησκευτικών (μ.τ.Θ.) στα παιδιά αυτά. Βασικοί στόχοι ήταν να καταγραφούν τα πρώτα δεδομένα προερχόμενα από το χώρο της πρωτοβάθμιας εκπαίδευσης στην Ελλάδα του μ.τ.Θ. σε μ.μ.ε./μ.ν.υ. και η στάση των δασκάλων προς το μ.τ.Θ., οι οποίοι το διδάσκουν σε μ.μ.ε./μ.ν.υ. Επίσης, να καταγραφούν οι στρατηγικές διδασκαλίας και τα δεδομένα που λαμβάνουν οι δάσκαλοι αυτοί. Επιπλέον, να εντοπιστεί η πιθανή σχέση μεταξύ του μορφωτικού επιπέδου των δασκάλων, των χρόνων υπηρεσίας τους και της εμπειρίας διδασκαλίας τους σε μ.μ.ε./μ.ν.υ. με το θέμα της προετοιμασίας, διεξαγωγής και αξιολόγησης του μ.τ.Θ. στα παιδιά αυτά. Στο θεωρητικό μέρος εξετάζονται η έννοια της νοημοσύνης, οι τρόποι αξιολόγησής της, ο Δείκτης Νοημοσύνης, η έννοια της νοητικής υστέρησης, τα αίτιά της και η θεώρηση των χαρακτηριστικών των ανθρώπων με νοητική υστέρηση. Άλλες παράμετροι του θέματος που ανιχνεύονται είναι τα Αναλυτικά Προγράμματα Σπουδών, οι στόχοι διδασκαλίας, οι ειδικοί σκοποί, η ύλη και η διδακτική μεθοδολογία του μ.τ.Θ. στο Δημοτικό σχολείο για τους μ.μ.ε./μ.ν.υ. (ομαδοσυνεργατική διδασκαλία, διαφοροποιημένη διδασκαλία και αξιολόγηση). Όσον αφορά στις έννοιες του μ.τ.Θ. του Δημοτικού σχολείου γίνεται προσπάθεια να καταδειχτούν κατά πόσο αυτές οι έννοιες είναι διδακτικά εύληπτες και ανταποκρινόμενες στις συγκεκριμένες νοητικές και συναισθηματικές καταστάσεις και ανάγκες των μαθητών της ηλικίας αυτής. Μετά το θεωρητικό, ακολουθεί το ερευνητικό μέρος της διατριβής. Με τη διεξαγωγή μιας έρευνας με ερωτηματολόγια καταγράφονται τα πρώτα δεδομένα προερχόμενα από το χώρο της πρωτοβάθμιας εκπαίδευσης στην Ελλάδα που αφορούν σε στοιχεία της διδασκαλίας του μ.τ.Θ. σε μ.μ.ε./μ.ν.υ. Η εργασία ολοκληρώνεται με τα συμπεράσματα της έρευνας. Προέκυψε ότι: α) οι περισσότεροι δάσκαλοι του γενικού σχολείου που διδάσκουν το μ.τ.Θ. σε μ.μ.ε./μ.ν.υ. αγνοούν τις προσαρμογές του Αναλυτικού Προγράμματος (Α.Π.) για μ.μ.ε./μ.ν.υ. που αφορά στο μ.τ.Θ., β) οι περισσότεροι δάσκαλοι από όσους γνώριζαν τις εν λόγω προσαρμογές του Α.Π. θεωρούν ότι αυτό παρέχει σε ικανοποιητικό βαθμό βοήθεια, γ) σε αντίθεση με την προϋπηρεσία των δασκάλων, δε φαίνεται το μορφωτικό επίπεδό τους και η εμπειρία διδασκαλίας σε μ.μ.ε./μ.ν.υ. να επηρεάζουν σημαντικά τις επιλογές τους ως προς την προετοιμασία, διεξαγωγή και αξιολόγηση του μ.τ.Θ. στα παιδιά αυτά, δ) τα χρόνια υπηρεσίας των δασκάλων στην εκπαίδευση φαίνεται να επηρεάζουν την κρίση τους σχετικά με την αποτελεσματικότητα της προσφοράς της προς μάθηση ύλης συγκεντρωτικά, της χρήσης εποπτικών μέσων, της αξιολόγησης μέσω συνθετικών δημιουργικών εργασιών και ε) η προϋπηρεσία επηρεάζει την κρίση των δασκάλων σχετικά με την επάρκεια του διδακτικού υλικού της σχολικής τους μονάδας για την υλοποίηση του Α.Π. του μ.τ.Θ. σε μ.μ.ε./μ.ν.υ.
Η στάση του ανθρώπου έναντι του θανάτου και η ορθόδοξη ποιμαντική αντιμετώπιση κατά τον Μέγα Βασίλειο
Authors: Ραυτόπουλος Θεοφάνης
Published: August 2021

[…] Η μελέτη μας ασχολείται αποκλειστικά με τον βιολογικό ή σωματικό θάνατο και όχι με τον πνευματικό (αμαρτία) ή τον αιώνιο (μετά την Τελική Κρίση). Η ενασχόληση αυτή διαιρείται σε δύο βασικούς άξονες: αφενός τον αναμενόμενο προσωπικό θάνατο και αφετέρου τον θάνατο των άλλων. Το πρόβλημα-ερώτημα που τίθεται προς διερεύνηση-απάντηση είναι ο τρόπος με τον οποίον αντιμετωπίστηκε το θέμα βιολογικός θάνατος από την τοπική Εκκλησία της Καππαδοκίας, όταν προϊστάμενος της ήταν ο Μ. Βασίλειος. Εκμεταλλευόμενοι, λοιπόν, σε όλη την πορεία της μελέτης μας τις δύο κύριες παραμέτρους της Ποιμαντικής επιστήμης, το ποίμνιο και τον ποιμένα, σκοπεύουμε να ερευνήσουμε: α. τη στάση⁹⁵ των ανθρώπων της εποχής του αγ. Β. έναντι του θανάτου όπως και τις επιδράσεις τις οποίες δέχθηκαν (οι άνθρωποι) προς καθορισμό της, β. την αντίστοιχη προσωπική τοποθέτηση του αγ. Β. έναντι του θανάτου καθώς και ποιοι παράγοντες τη διαμόρφωσαν, γ. τις μορφές διαποίμανσης που εφάρμοσε ο Καππαδόκης Ιεράρχης για την ορθόδοξη αντιμετώπιση του σωματικού θανάτου, συμπεριλαμβανομένων των προϋποθέσεων, των αρχών, των θύραθεν επιδράσεων, των κριτηρίων διαφοροποίησης και των κυρίαρχων στόχων αυτής της διαποίμανσης. […]
Η επίδραση των επιπέδων υδάτωσης στην καρδιαγγειακή λειτουργία και στην αθλητική απόδοση
Authors: Αρναούτης Ιωάννης
Published: August 2021

Το νερό είναι το πιο σημαντικό συστατικό στη ζωή. Η διατήρηση της υδατικής και ηλεκτρολυτικής ομοιόστασης είναι μείζονος σημασίας για την εύρυθμη λειτουργία του οργανισμού. Η μείωση των επιπέδων υδάτωσης επιφέρει αποδεδειγμένα αρνητικά αποτελέσματα στην υγεία και στην αθλητική απόδοση. Παρόλο που υπάρχουν πολλές μελέτες οι οποίες να εξετάζουν τα επίπεδα υδάτωσης, την επικράτηση της αφυδάτωσης και την αθλητική απόδοση σε ενήλικες, λίγα επιστημονικά δεδομένα υπάρχουν για τη σχέση μεταξύ επιπέδων υδάτωσης και παιδιών. Μία από τις πιο σοβαρές επιπτώσεις της αφυδάτωσης είναι και η επιβάρυνση της καρδιαγγειακής λειτουργίας. Η δυσλειτουργία του ενδοθηλίου παράλληλα, έχει αποδειχτεί ότι επιβαρύνει σημαντικά την καρδιαγγειακή λειτουργία, και συνεπώς, είναι πιθανό να υπάρχει κάποιος μηχανισμός ο οποίος να συνδέει τα μειωμένα επίπεδα υδάτωσης, την ενδοθηλιακή και την καρδιαγγειακή λειτουργία. Τέλος, έντονο επιστημονικό ενδιαφέρον εμφανίζει τα τελευταία χρόνια η μελέτη των μηχανισμών με τους οποίους η πρόσληψη υγρών επηρεάζει την αθλητική απόδοση στη ζέστη. Τα αποτελέσματα ωστόσο, είναι αντικρουόμενα. Συνοψίζοντας τα προαναφερθέντα και λαμβάνοντας υπόψη τα ερευνητικά κενά που υπάρχουν, οι στόχοι της παρούσας διατριβής είναι οι εξής: (i) Να αξιολογηθούν τα επίπεδα υδάτωσης σε νεαρούς αθλητές διαφόρων αθλημάτων, (ii) Να μελετηθεί η επίδραση των επιπέδων υδάτωσης στη λειτουργία του ενδοθηλίου και κατ’ επέκταση στην καρδιαγγειακή λειτουργία (iii) Να προσδιοριστεί η δράση των στοματοφαρυγγικών υποδοχέων στην επίδραση της πρόσληψης υγρών κατά τη διάρκεια της άσκησης και στην αθλητική απόδοση.
Η κοινωνικοοικονομική κατάσταση ως παράγοντας επηρεασμού στις διατροφικές συνήθειες και στην υγεία
Authors: Βλησμάς Κωνσταντίνος
Published: August 2021

Το κοινωνικοοικονομικό επίπεδο (ΚΟΕ) είναι ένας καθιερωμένος όρος στις επιδημιολογικές μελέτες αφού συσχετίζεται άμεσα με τη θνητότητα και τη θνησιμότητα στον πληθυσμό, σε παγκόσμιο επίπεδο, αποτελώντας έναν από τους σημαντικότερους προσδιοριστές της υγείας. Σκοπός: Η διερεύνηση του κοινωνικοοικονομικού επιπέδου (ΚΟΕ) ως παράγοντα επηρεασμού στη σχέση μεταξύ διατροφής και υγείας. Υλικό και Μέθοδος: Το δείγμα προερχόταν από την μελέτη “ΑΤΤΙΚΗ” σε 1.514 άνδρες και 1.528 γυναίκες (> 18 ετών) χωρίς καρδιαγγειακή νόσο, από την περιοχή της Αττικής. Η εκπαίδευση (με βάση τα έτη σπουδών) και το μέσο ετήσιο εισόδημα επιλέχθηκαν ως οι κύριες μεταβλητές προσδιορισμού του ΚΟΕ. Αποτελέσματα: Βρέθηκε ότι τα άτομα του χαμηλού ΚΟΕ είχαν αυξημένη πενταετή επίπτωση καρδιαγγειακής νόσου, αύξηση των κλασικών παραγόντων κινδύνου καρδιαγγειακής νόσου (υπέρταση, διαβήτης, υπερχοληστερολαιμία και παχυσαρκία), ενώ ταυτόχρονα διατηρούσαν μη υγιεινές διατροφικές συνήθειες σε σύγκριση με τα άτομα του υψηλού ΚΟΕ. Όσον αφορά το κόστος της διατροφής δεν βρέθηκε στατιστικά σημαντική συσχέτιση με την πενταετή επίπτωση καρδιαγγειακής νόσου. Τέλος, η χρήση του ΚΟΕ σε ένα μοντέλο πρόβλεψης καρδιαγγειακού κινδύνου δεν κατάφερε να βελτιώσει την προγνωστική ικανότητα του HellenicSCORE ακόμα και όταν ελήφθησαν υπόψη οι διατροφικές συνήθειες. Συμπεράσματα: Οι μελλοντικές προσπάθειες για τη μείωση του επιπολασμού της καρδιαγγειακής νόσου, μέσω διατροφικής αγωγής και εκπαίδευσης, θα πρέπει να επικεντρωθούν στις κοινωνικές ομάδες υψηλού ρίσκου, όπως οι μειονεκτούσες ομάδες του ΚΟΕ.
Άνδρες - γυναίκες σωφρονιστικοί υπάλληλοι
Authors: Λαμπάκη Κωσταντή
Published: August 2021

Το παρόν πόνημα, επιδιώκει τη μελέτη της επίδρασης που ασκεί ο παράγοντας του φύλου στους σωφρονιστικούς υπαλλήλους που εργάζονται σε καταστήματα της χώρας, όπως αυτός προκύπτει μέσα από την εικόνα που διαμορφώνουν για το ρόλο τους και τους κρατούμενους. Η ανάλυση ξεκινάει από την καταγραφή της προσπάθειας των γυναικών να ενταχθούν στον επαγγελματικό χώρο αρχικά και να καταξιωθούν εν συνεχεία, η οποία τις έφερε αντιμέτωπες με ενστάσεις προερχόμενες από τους άνδρες εργαζόμενους, που υποστήριζαν ότι ο παραδοσιακός ρόλος της μητέρας και οι υποχρεώσεις που τον συνοδεύουν, δε συνάδουν με το ρόλο του επαγγελματία. Οι αντιδράσεις των ανδρών ήταν σαφώς εντονότερες σε επαγγέλματα άρρηκτα συνδεδεμένα με το ανδρικό πρότυπο όπως τα στρατιωτικά και παραστρατιωτικά επαγγέλματα, συμπεριλαμβανομένου και αυτό του σωφρονιστικού υπαλλήλου. Βασικό ερώτημα που επιχειρεί να απαντήσει η παρούσα διατριβή, είναι σε τι βαθμό οι γυναίκες κατάφεραν να ενταχθούν και να προσαρμοστούν στο ανδροκρατούμενο περιβάλλον των φυλακών και τι μεθόδους ανέπτυξαν προκειμένου να αντεπεξέλθουν στις αντιξοότητες που συνάντησαν. Με βάσει παραδείγματα γυναικών που εντάσσονται και εργάζονται στο πλαίσιο του συστήματος απονομής ποινικής δικαιοσύνης, επιχειρείται μια συγκριτική προσέγγιση ως προς τον τρόπο προσαρμογής των γυναικών στο επάγγελμα σε σχέση με τους άνδρες, αλλά και της ενδεχόμενης διαφοροποίησης τους στην άσκηση του ρόλου τους. Μια προσέγγιση του gender με άλλα λόγια. Για τους παραπάνω σκοπούς, διενεργήθηκε έρευνα σε έξι σωφρονιστικά καταστήματα της χώρας στην οποία συμμετείχαν περίπου 150 σωφρονιστικοί υπάλληλοι. Τα ευρήματα που προέκυψαν είναι αποκαλυπτικά, για τις γυναίκες υπαλλήλους και την εικόνα που διατηρούν για τους κρατούμενους και το ρόλο τους αλλά και για την προσαρμογή τους στο περιβάλλον εργασίας τους. Σημαντικά ευρήματα προέκυψαν και για το σημαίνοντα ρόλο που μπορεί να διαδραματίσει η διοίκηση του εκάστοτε καταστήματος στη διαμόρφωση της στάσης των υπαλλήλων. Οι επιπτώσεις των αποτελεσμάτων αναλύονται εκτενώς.
Διερεύνηση των μηχανισμών αστοχίας επικαλύψεων δομικών στοιχείων θερμικών στροβιλομηχανών υπό συνθήκες θερμομηχανικής φόρτισης με τη χρήση μη-καταστροφικών δοκιμών
Authors: Βουγιουκλάκης Ιωάννης
Published: August 2021

Τo πρώτο κεφάλαιο, το οποίο είναι και το εισαγωγικό, παρουσιάζει με συντομία στον ενδιαφερόμενο αναγνώστη τα χαρακτηριστικά, τις ιδιότητες και τις δυνατότητες των βασικών «συστατικών» αυτής της έρευνας, που δεν είναι άλλα παρά τα υπερκράματα και οι επικαλύψεις αυτών. Στη συνέχεια, στο επόμενο κεφάλαιο, παρουσιάζεται το βασικό πειραματικό εργαλείο αυτής της μελέτης, δηλαδή τα πειράματα θερμομηχανικής κόπωσης καθώς και η συγκεκριμένη πειραματική διάταξη που πρόκειται να χρησιμοποιηθεί. Το κεφάλαιο αυτό θεωρείται ιδιαίτερα σημαντικό καθώς ασχολείται με τις βασικές παραμέτρους που ελέγχουν τα πειράματα αυτά, καθώς και με τους μηχανισμούς αστοχίας που αναμένεται να ενεργοποιούνται κατά τη διάρκειά τους. Το τρίτο κεφάλαιο μπορεί να θεωρηθεί και αυτό καθαρά εισαγωγικό, όπως και το πρώτο, καθώς ασχολείται με τις βασικές αρχές και ιδιότητες της μεθόδου της Ακουστικής Εκπομπής. Το κεφάλαιο αυτό κλείνει με μια περιγραφή του συστήματος της Ακουστικής Εκπομπής που χρησιμοποιήθηκε στη μελέτη αυτή. Τα τρία αυτά κεφάλαια, είναι ανεξάρτητα μεταξύ τους και κρίθηκε ότι ήταν απαραίτητο να είναι όσο πιο δυνατό πλήρη καθώς αναφέρονται σε υλικά, ιδιότητες και μεθόδους αρκετά «νέες» και μη ευρέως γνωστές. Η εργασία συνεχίζει στο τέταρτο κεφάλαιο με την παρουσίαση της πρώτης πειραματικής σειράς που ασχολείται με ισόθερμα εφελκυστικά πειράματα υλικών στροβιλοκινητήρων, στη θερμοκρασιακή περιοχή λειτουργίας τους. Με την παράλληλη εφαρμογή της μεθόδου της Ακουστικής Εκπομπής γίνεται προσπάθεια ανίχνευσης και τελικά ανάλυσης των ενεργοποιημένων μηχανισμών αστοχίας καθώς και εντοπισμού των βασικών παραμέτρων απόδοσης των υλικών. Το αναλυτικό μέρος της εργασίας ολοκληρώνεται στο πέμπτο κεφάλαιο, όπου και παρουσιάζονται δύο ανεξάρτητες σειρές πειραμάτων θερμομηχανικής κόπωσης. Στα πειράματα αυτά, προηγείται μια προσπάθεια κατανόησης και ανίχνευσης των μηχανισμών αστοχίας. Στη συνέχεια με την αξιοποίηση των καταγεγραμμένων σημάτων Ακουστικής Εκπομπής επιχειρείται συσχέτιση αυτών των μηχανισμών βλάβης – αστοχίας με ομάδες σημάτων ΑΕ καθώς και η ποσοτικοποίηση της εξέλιξης της βλάβης και του βαθμού της υποβάθμισης του υλικού με την εξέταση της υπογραφής των σημάτων αυτών. Η επεξεργασία και παρουσίαση των αποτελεσμάτων αυτών επιχειρήθηκε να γίνει με τέτοιο τρόπο, που να διασφαλίζει την ανεξαρτησία των παρατηρήσεων και συμπερασμάτων για κάθε πειραματική σειρά αλλά συγχρόνως να εξασφαλίζει και μια συνέχεια των παρατηρήσεων και των εφαρμογών. Η εργασία ολοκληρώνεται στο έκτο κεφάλαιο, με μια συζήτηση πάνω στην ανάλυση αυτών των αποτελεσμάτων, όπου διατυπώνονται οι καινοτομίες της έρευνας καθώς και οι προοπτικές εφαρμογής της σε πιο γενικευμένη και επίσημη βάση και το τι η επιστημονική κοινότητα καθώς και τα στελέχη των σχετικών βιομηχανιών θα μπορούσαν να αναμένουν από αυτή.
Optimal control of marine propulsion diesel engine during transient loading operation
Authors: Παπαλάμπρου Γιώργος
Published: August 2021

Η μείωση των εκπομπών καπνού και η βελτίωση απόκρισης φορτίου σε ένα ναυτικό υπερτροφοδοτούμενο κινητήρα Diesel, σε μεταβατική λειτουργία που περιλαμβάνει απότομες αυξήσεις στο φορτίο, αποτέλεσαν το αντικείμενο αυτής της εργασίας. Χρησιμοποιήθηκε σύστημα ελέγχου με μοντέλο πρόβλεψης (Model Predictive Control-MPC), σε ένα σύστημα εξωτερικής παροχής παροχής πεπιεσμένου αέρα απευθείας στο δοχείο αέρα. Ταυτόχρονα, στόχος ήταν η αποφυγή πάλμωσης του συμπιεστή του υπερπληρωτή, ανάντι του δοχείου αέρα.
Ναυσιπλοΐα και εμπορευματική διακίνηση στο Νότιο Ευβοϊκό από τον 6ο αιώνα π.Χ. έως τον 14ο αιώνα μ.Χ.
Authors: Κουτσουφλάκης Γεώργιος
Published: August 2021

[…] Ο πρωταρχικός σκοπός αυτής της εργασίας είναι η παρουσίαση όλων των αρχαιολογικών τεκμηρίων που έχουν προκύψει από την εντατική διερεύνηση επτά περιοχών του Νότιου Ευβοϊκού, η εσωτερική ανάλυση του υλικού από εικοσιπέντε συνολικά ναυάγια, η αποτίμηση ενός μεγάλου αριθμού ανελκυσθέντων και μη, μεμονωμένων ευρημάτων και τελικά μια πρώτη προσπάθεια αρχαιολογικής ιχνηλασίας της μορφής που έλαβε η ναυσιπλοΐα στο θαλάσσιο πέρασμα του Νότιου Ευβοϊκού, σε σχέση και με ό,τι αφήνουν οι ιστορικές πηγές κάθε περιόδου να διαφανεί.
Επίδραση των συνθηκών εκτροφής στην ανάπτυξη και κατανάλωση τροφής της τσιπούρας (Sparus aurata) κατά τα πρώτα αναπτυξιακά στάδια
Authors: Παπανδρουλάκης Νικόλαος
Published: August 2021

Η υδατοκαλλιέργεια , μία δραστηριότητα αιώνων , παρουσιάζει μια συνεχώς αυξανόμενη συμμετοχή στην παγκόσμια παραγωγή αλιευμάτων τα τελευταία χρόνια . Το 1997 το 25% περίπου της παγκόσμιας παραγωγής ψαριών προήλθε από την υδατοκαλλιέργεια ( Γαβρινιώτης , 1997). Σύμφωνα με τις διαγραφόμενες τάσεις κατανάλωσης σε παγκόσμιο επίπεδο , η παραγωγή της υδατοκαλλιέργειας αναμένεται να τριπλασιαστεί τα επόμενα 20 χρόνια προκειμένου να καλύψει τις συνεχώς αυξανόμενες απαιτήσεις της αγοράς . Στην Ελλάδα , η αλματώδης ανάπτυξη της καλλιέργειας θαλασσινών ψαριών τα τελευταία 10 περίπου χρόνια οδήγησε το συγκεκριμένο κλάδο της εγχώριας βιομηχανίας τροφίμων στις πρώτες θέσεις σε Ευρωπαϊκό επίπεδο . Όπως σε κάθε δραστηριότητα του πρωτογενούς τομέα παραγωγής , η ανταγωνιστικότητα , η αξιοπιστία και η αποδοτικότητα του κλάδου αυτού εξαρτώνται από την τεχνολογία που εφαρμόζεται και τη διαθέσιμη τεχνογνωσία ώστε να ικανοποιούνται οι βιολογικές απαιτήσεις των καλλιεργούμενων ειδών από τις συνθήκες εκτροφής . Σήμερα η παραγωγή της μεσογειακής ιχθυοκαλλιέργειας ανέρχεται σε 70.000 περίπου τόνους , και κυριαρχείται από δύο είδη , την τσιπούρα και το λαβράκι που αντιπροσωπεύουν το 90% της παραγωγής . Μετά από μία φάση ευφορίας και υψηλής κερδοφορίας στις αρχές της δεκαετίας του 90, η Μεσογειακή ιχθυοκαλλιέργεια πέρασε σε μία δύσκολη περίοδο καθώς η αύξηση της παραγωγής δεν ακολουθήθηκε από αντίστοιχη αύξηση της κατανάλωσης (Stefanis and Divanach, 1993- Divanach, et al ., 1998). H προσπάθεια που καταβάλλεται σήμερα από τον κλάδο ιχθυοκαλλιεργειών αφορά τόσο στη μείωση του κόστους παραγωγής με την ανάπτυξη νέων τεχνολογιών , όσο και στη διαφοροποίηση του προσφερόμενου προϊόντος με την εισαγωγή νέων ειδών για εκτροφή (Kentouri, et al ., 1995- Papandroulakis, et al ., 1997) με στόχο την διατήρηση της ανταγωνιστικότητας και αποδοτικότητας του κλάδου . Παρά τη συνεχή αύξηση της παραγωγής τσιπούρας και λαβρακιού σε βιομηχανική κλίμακα , η μελέτη των ειδών αυτών συνεχίζει να παρουσιάζει ενδιαφέρον καθώς παραμένουν άγνωστα πολλά στοιχεία της βιολογίας των ειδών και η εκτροφή τους δεν είναι πλήρως ελεγχόμενη . Επιπλέον , η μελέτη της τσιπούρας οδηγεί σε αποτελέσματα που μπορούν να χρησιμοποιηθούν για την εισαγωγή στην ιχθυοκαλλιέργεια νέων ειδών της ίδιας οικογένειας όπως το φαγκρί και η συναγρίδα.
Ξυλόγλυπτα εικονοστάσια του Αγίου Όρους
Authors: Θεοδοσίου Ανδρέας
Published: August 2021

Στόχος της έρευνας είναι αρχικά να τονίσει την σχέση των εικονοστασιών με τα αντίστοιχα της ευρύτερης περιοχής, της Ελλάδας και άλλων γειτονικών χωρών. Επί πλέον να εντοπιστεί η ιδιαιτερότητα των και να αναδειχθεί συνεισφορά τους στην αρχιτεκτονική, την ιστορία της τέχνης και την επιστήμης. Αποτυπώθηκαν γι’ αυτό τα πιο αντιπροσωπευτικά έργα από μονές, σκήτες και κελλία και έγινε σύγκριση με άλλα γνωστά και δημοσιευμένα. Στα αποτελέσματα περιλαμβάνονται η εξέλιξη τους χρονικά και οι επιρροές που έχουν οι διάφορες τεχνοτροπίες τους από και προς άλλες περιοχές.Τα ξυλόγλυπτα εικονοστάσια του Αγίου Όρους προέρχονται από τα παλαιά βυζαντινά τέμπλα. Χωρίζονται σε πέντε ομάδες ανάλογα με τα θέματα τους ως εξής: Α) Στη πρώτη εντάσσονται τα απλά στρωτά με τυπικά επαναλαμβανόμενα θέματα σε οριζόντια διάταξη (14ος -16ος αιώνας). Έχουν ύψος όσο και το πλάτος περίπου. Οι σταυροί είναι μεγάλων διαστάσεων και κυμαίνονται γύρω στα 3,30 μέτρα. Η Δέηση ομοίως καταλαμβάνει μεγάλο μέρος του άνω τμήματος και οι Δεσποτικές εικόνες έχουν τετράγωνο σχήμα. Τα βημόθυρα είναι απλά ζωγραφιστά με ελάχιστα γλυπτά μέρη. Β) Ακολουθούν εκείνα με τις κληματίδες (1600 -1740 περίπου). Ενίοτε περιλαμβάνουν οξυκόρυφα τόξα και δράκοντες στη στέψη που μοιάζουν με ψάρια ή φίδια. Γ) Στη τρίτη ομάδα όλα όσα έχουν ανθοφόρους κλάδους και μορφή σε αναγεννησιακό στυλ (1741-1770). Τα τόξα κατά κανόνα είναι ημικυκλικά και περιέχουν κοσμητικό τύμπανο. Νέες ζώνες προστίθενται στο θριγκό με χερουβίμ και άνθη και εξ’ αυτών το εικονοστάσι αυξάνει σε ύψος. Το ορθογώνιο σχήμα εκτοπίζει το παλαιό τετράγωνο στις εικόνες. Δ) Έπονται τα έξεργα, τα μπαρόκ λεγόμενα, με τα ελισσόμενα ακανθόφυλλα (1771-1820) και τα καμπύλα ή ελλειπτικά σχήματα. Κάποια έχουν κυματιστές ζώνες με κρόσσια. Πολλά φέρουν κοίλες και κυρτές επιφάνειες και σε κάτοψη δεν είναι πλέον ευθύγραμμα. Τα διάτρητα στον αέρα και τα σχεδόν ολόγλυφα ένθετα τμήματα είναι κανόνας σε αυτή την περίπτωση. Ταυτόχρονα εμφανίζονται και οι παραστάσεις με ξυλόγλυπτα μικρής κλίμακας. Ε) Τα νεοκλασικά και άλλα μεμονωμένα εντάσσονται στη πέμπτη ομάδα (από το 1821 και μετά). Κοσμούνται με γείσα, ακροκέραμα και ακτινωτά κοσμήματα. Οι κατασκευαστές των ξυλόγλυπτων εικονοστασιών ήσαν μοναχοί του Αγίου Όρους ή και τεχνίτες που προέρχονταν από άλλες περιοχές.
Η αποστολή του Ιησού και των μαθητών στο κατά Ματθαίον Ευαγγέλιο
Authors: Bok-Kon Yu
Published: August 2021

Σκοπός της μελέτης είναι να φωτίσει την ιεραποστολική θεολογία του Ματθαίου στον αρχέγονο χριστιανισμό και να αναδομήσει την περίπλοκη ιεραποστολική κατάσταση της χριστιανικής κοινότητας, που βρίσκεται πίσω από το κείμενο.
Texts in distant contexts
Authors: Ζαφράκα Αναστασία
Published: August 2021

Η Διήγηση Απολλωνίου του Τύρου ήταν ένα εξαιρετικά δημοφιλές αφήγημα κατά την διάρκεια του Μεσαίωνα και της Αναγέννησης. Επανειλημμένα αντιγράφηκε στην αρχική Λατινική μορφή του, ενώ υπήρξε πλήθος μεταφράσεων και διασκευών σε πολλές Ευρωπαϊκές γλώσσες. Η διατριβή εξετάζει δύο από αυτές τις διασκευές, που γράφτηκαν σε πολύ μακρινά περιβάλλοντα προς το τέλος του δέκατου τέταρτου αιώνα: την αγγλική εκδοχή του John Gower στο Confessio Amantis, και την ελληνική εκδοχή Διήγησις Πολλυπαθούς Απολλωνίου του Τύρου. Η διατριβή ερευνά τις καινοτομίες που εισήγαγε ο κάθε συγγραφέας, συγκρίνοντας τα δύο κείμενα με τις άμεσες πηγές τους, και προχωρεί στην διερεύνηση της σχέσης μεταξύ κειμένου και περιβάλλοντος. Η ιστορία είναι η ίδια και στις δύο εκδοχές, αλλά το κείμενο διαφέρει: η αγγλική εκδοχή είναι χαρακτηριστική της αυλικής λογοτεχνίας, ενώ ο συγγραφέας της την συνδέει με τα δικά του πολιτικά και φιλοσοφικά ενδιαφέροντα. Η ελληνική διασκευή είναι ιδιαίτερα εκχριστιανισμένη, και παίρνει τη μορφή παραβολής. Η διατριβή επεκτείνει την προϋπάρχουσα έρευνα συγκρίνοντας λεπτομερώς τις δύο διασκευές με τις άμεσες πηγές τους, καθώς και με το αρχαίο λατινικό κείμενο. Ενώ παλιότερες μελέτες περιέχουν χρήσιμα στοιχεία για την σχέση αυτών των κειμένων με τις αντίστοιχες πηγές τους, η πιο λεπτομερής σύγκριση που αποτελεί σημαντικό μέρος της παρούσας μελέτης στοχεύει στην ανάδειξη των διαφορών ανάμεσα στις διασκευές, με σκοπό να διερευνήσει την επιρροή του περιβάλλοντος πάνω στο κάθε κείμενο. Η σχέση κειμένου-περιβάλλοντος είναι στο επίκεντρο της διατριβής: τα περιβάλλοντα της αγγλικής και της ελληνικής διασκευής είναι διαθέσιμα στις ιστορικές πηγές που αφορούν τον Gower και την Κύπρο, αλλά εδώ συσχετίζονται με τις καινοτομίες που εισήγαγε ο κάθε συγγραφέας στην αφήγηση. Το θεωρητικό υπόβαθρο αυτής της προσέγγισης βρίσκεται στον Νέο Ιστορικισμό: η διατριβή εξετάζει το πολιτισμικό και λογοτεχνικό «νόμισμα» με το οποίο συναλλάσεται ο/η συγγραφέας με τους σύγχρονούς του αναγνώστες (σύμφωνα με τον Stephen Greenblatt), ή αλλιώς την «ιστορικότητα» του κειμένου (κατά την διατύπωση του Louis Montrose).
Δραστηριότητα των μεταλλοπρωτεϊνασών (ΜΜP) και φλεγμονή κατά τα πρώιμα σταδία αποφρακτικής άπνοιας στον ύπνο
Authors: Καραθανάση Αναστασία
Published: August 2021

Ιστορικό: Τα επίπεδα των μεταλλοπρωτεϊνασών-9 (MMP-9) στο πλάσμα συσχετίζονται με την C-αντιδρώσα πρωτεΐνη (CRP) και οι συγκεντρώσεις τους αυξάνονται σε ενήλικες με αποφρακτική άπνοια ύπνου (ΣΑΑΥ). Δεν έχουν πραγματοποιηθεί μελέτες που αξιολογούν τα επίπεδα των MMP-9 στα παιδιά με άπνοια στον ύπνο. Η CRP δεν είναι σταθερά αυξημένη στα παιδιά με ΣΑΑΥ. Σκοπός: Να αξιολογηθεί η βαρύτητα του ΣΑΑΥ, η παχυσαρκία και οι τιμές της CRP που να προβλέπουν τα επίπεδα των MMP-9 στο πλάσμα σε ελληνόπουλα. Μέθοδοι: Μελετήθηκαν παιδιά που παρουσίαζαν ροχαλητό υποβλήθηκαν σε πολυκαταγραφική μελέτη ύπνου και βρέθηκε να πάσχουν από ΣΑΑΥ (δείκτης αποφρακτικής άπνοιας-υπόπνοιας - OAHI ≥ 1 επεισόδιο /ώρα). Τα παιδιά που δεν παρουσίαζαν ροχαλητό και ο δείκτης OAHI ήταν < 1 επεισόδιο/ώρα συμπεριλήφθηκαν ως μάρτυρες. Στην συνέχεια μετρήθηκαν οι πρωινές τιμές MMP-9 και CRP στο πλάσμα. Υλικό: Στην μελέτη συμμετείχαν 29 παιδιά με μέτρια έως σοβαρή αποφρακτική άπνοια ύπνου ( μέση ηλικία 5,4 ± 1,5 έτη με δείκτη OAHI 13,9 ± 13,0 επεισόδια/ώρα), 55 παιδιά με ήπια αποφρακτική άπνοια ύπνου (μέση ηλικία 6,4 ± 2,6 έτη με δείκτη OAHI 2,4 ± 1,1 επεισόδια/ώρα) και 22 παιδιά υγιείς μάρτυρες (μέση ηλικία 6,8 ± 2,6 έτη με δείκτη OAHI 0,6 ± 0,2 επεισόδια /ώρα). Αποτελέσματα: Στα παιδιά με μέτρια εώς σοβαρή αποφρακτική άπνοια ύπνου δεν διέφεραν σημαντικά σε σχέση με τα παιδιά με ήπια αποφρακτική άπνοια ύπνου ή τους μάρτυρες, όσο αφορά τις τιμές των λογαριθμικά τροποποιημένων MMP-9 (5,87 ± 0,60 έναντι 5,84 ± 0,55 έναντι 5,80 ± 0,46, p > 0,05) και στις συγκεντρώσεις της CRP (0,22 ± 0,29 mg /dL έναντι 0,21 ± 0,36 έναντι 0,13 ± 0,16 mg /dL, p> 0,05). Στην ανάλυση πολλαπλής γραμμικής παλινδρόμησης, ο δείκτης μάζας σώματος (p = 0,027) και τα επίπεδα της CRP (p=0,008) σχετίζονταν σημαντικά με τις τιμές των MMP-9. Ο δείκτης αποφρακτικής άπνοιας-υπόπνοιας και η χαμηλότερη τιμή του κορεσμού της αιμοσφαιρίνης (ελάχιστο SpO2) δεν σχετίζονταν σημαντικά με τις τιμές των ΜΜΡ-9 στο πλάσμα (p> 0.05). Συμπεράσματα: Η παχυσαρκία και η συστηματική φλεγμονή διαμορφώνει τα επίπεδα των MMP-9, αλλά όχι ο βαθμός βαρύτητας του ΣΑΑΥ στα ελληνόπουλα.